U.M.F. ”CAROL DAVILA” BUCUREȘTI
FACULTATEA DE FARMACIE


PROGRAM DE STUDII UNIVERSITARE CICLUL II – MASTER
”NUTRIȚIE ȘI SIGURANȚĂ ALIMENTARĂ” – 2020

Acreditat ARACIS în sistem Bologna, 90 de credite transferabile, 3 semestre.

[bookmark: _GoBack]Se adresează absolvenţilor cu diploma de licenţă, din specialităţile Ştiinţelor Vieţii (Asistenţă medicală generală, Moașe, Asistenți de farmacie, Asistenţă dentară, Audiologie şi protezare auditivă, Laborator clinic şi Radiologie şi imagistică, Balneofiziokinetoterapie și recuperare, Medicină, Medicină Dentară, Farmacie, Medicină veterinară, Dietetică, Nutriție și Dietetică, Tehnologia, controlul și expertiza produselor alimentare, Biologie, Biochimie, Chimie, Biotehnologie, Psihologie, absolvenți ai Universității Naționale de Educație Fizică și Sport sau alte specialități de profil).
Examenul de admitere constă într-o probă scrisă – subiecte redacționale, cu durata de o oră.

Descrierea programului masteral:
Programul de studiu masteral interdisciplinar „Nutriţie şi siguranţă alimentară (NSA)” își propune drept principal obiectiv perfecționarea specialiştilor de înaltă calificare necesari într-o varietate de compartimente din sectorul ocrotirii sănătăţii, al profilaxiei problemelor nutriționale tot mai frecvente în ultimele decenii. 
Programul de studii masterale în ciclul II Bologna își propune, de asemenea, o aprofundare în domeniul studiilor de licenţă și o continuare a formării universitare în ciclul II Bologna. Informațiile legate de nutriție și stiința alimentului sunt extrem de dinamice, activitatea de cercetare în domeniu este intensă, ceea ce generează necesitatea ca toți specialiștii să aibă acces și să se perfecționeze în mod continuu. Ȋn prezent, problemele nutriționale dobândesc valențe noi, iar cunoașterea și abordarea lor integrativă reprezintă un capital prețios în corectarea problemelor de sănătate, nu doar ponderale.
Planul de învăţământ propus are elemente comune cu cele ale programelor de studiu similare din ţară şi străinătate, cuprinzând atât noțiuni generale, cât și specifice: de la elemente de gastrotehnie, la noțiuni de nutriție a sportivului. Disciplinele studiate, teoretic şi practic, în cadrul acestui program de studiu sunt compatibile cu cele oferite pe plan european în acest domeniu. Absolvenţii programului de masterat de Nutriţie şi Siguranţă Alimentară, prin pregătire interdisciplinară, îşi vor putea desfăşura activitatea în diferite domenii, de la cercetare, la educație pentru sănătatesau activitate profilactică în comunitate.
Oportunităţiprofesionale:
Calificarea de specialist în nutriţie şi siguranţă alimentară propusă prin acest master are o arie instituţională de aplicare extrem de extinsă și este acoperit de un COR de consultant nutriționist (COR 226504), astfel absolvenții vor putea profesa în:
· Servicii de consultanţă în unităţi de stat sau private cu caracter profilactic baze de recuperare şi tratament;
· Instituţii de ocrotire şi asistenţă socială, precum şi unităţi de învăţământ, care desfășoară activităţi de educaţie şi cercetare;
· Servicii de consultanţă şi activităţi de management al siguranţei alimentare în unităţile de alimentaţie publică;
· Agenţii guvernamentale sau non-guvernamentale;
· Forme de organizare individuale care oferă consultanță pentru managementul nutrițional al omului sănătos.

Detalii logistice:
Masterul se desfășoară la zi, cu frecvență și are o durată de 3 semestre, la finele cărora absolventul va obţine 90 ECTS. Disiciplinele studiate se găsesc în relaţie directă cu necesităţile evidenţiate în teoria și practica nutriţională. Cadrele de predare sunt specialişti din țară.
Admitere 2020:
Înscrierile se vor face la secretariatul Facultății de Farmacie din cadrul U.M.F. ”Carol Davila”, str. Traian Vuia, nr. 6, sector 2, București, în perioada 16 – 21.09.2020 (fără sâmbătă și duminică) între orele 9.00 – 16.00.
Nr. locuri finanţate de la buget:	25
Nr. locuri cu taxă:			15
Taxa de înscriere este de 200 lei și se poate achita doar la Banca Transilvania:
· Cont:	RO72BTRLRONINCS000771401
· Banca Transilvania
· Cod Fiscal:	4192910
· Beneficiar:	U.M.F.”Carol Davila” Bucureşti
· La detalii plată trebuie să apară numele și prenumele candidatului, taxă înscriere master, Facultatea de Farmacie
Examenul de admitere va avea loc în ziua de 23.09.2020, ora 9:00.
Absolvenţii altor programe de master care au studiat pe locuri finanţate de la bugetul de stat pot fi admişi la programul de master doar pe un loc cu taxă, conform legislaţiei în vigoare.

Tematica și bibliografia pentru concursul de admitere la programul de studii universitare de master ”Nutriție și siguranță alimentară”:

1. Grupele alimentare, pag. 134-151 (cartea de la poz. 1)
2. Nutriţie, pag. 7-102 (cartea de la poz. 2)


Bibliografie:
1. Graur Mariana și colectivul, Ghid pentru alimentaţie sănătoasă – Societatea de nutriţie din România, 2005. Site MSF (http://www.ms.gov.ro/documente/Ghid1 8318_6022.pdf)

2. Ioniţă A.C., Moroşan E., Udeanu D.I., Mititelu M., Nutriţie şi dietoterapie, Editura Printech, Bucureşti, 2015 (cartea este disponibilă la biblioteca Facultății de Farmacie pentru a fi consultată în sala de lectură).

Notă: Absolvenții programelor de studii de licență cu durata de 5 sau 6 ani, care au studiat pe un loc finanțat de la bugetul de stat, pot fi admiși la programul de master doar pe un loc cu taxă, conform legislației în vigoare.

DOCUMENTE NECESARE LA ÎNSCRIERE:
· 1. Fişă tip de înscriere (se completează cu numele de fată și, în paranteză, numele după căsătorie);
· 2. Chitanţa de achitare a taxei de înscriere;
· 3. Diploma de bacalaureat, original;
· 4. Diploma de studii superioare;
· 5. Suplimentul la diplomă;
· 6. Diploma de master (dacă este cazul);
· 7. Suplimentul la diplomă (dacă este cazul);
· 8. Adeverinţa pentru absolvenții promoției 2020;
· 9. Adeverinţă de la facultatea absolvită / masterul absolvit privind forma de finanțare pe întreaga perioadă a studiilor – buget/taxă (doar pentru facultățile de 5 sau 6 ani);
· 10. Act de identitate;
· 11. Certificatul de naştere;
· 12. Certificatul de căsătorie (dacă este cazul);
· 13. 2 fotografii 3/4 cm;
· 14. Dosar plic.
Toate actele enumerate mai sus trebuie aduse în original pentru verificare.
